บขส.เอาผิดพนักงานขายตั๋วรถตู้บ่อวิน ไม่ให้ผู้โดยสารขึ้นรถ สั่งปรับและพักงาน
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด หรือ บขส. เปิดเผยว่า บขส. ได้ตรวจสอบข้อเท็จจริงกรณีมีการเผยแพร่คนขายตั๋วรถตู้บ่อวินไม่ให้ผู้โดยสารขึ้นรถ เพราะไม่ได้ซื้อเอง จนมีการเผยแพร่บนสื่อสังคมออนไลน์ จากการตรวจสอบข้อเท็จจริงไปยังสถานีเดินรถชลบุรี ได้รับรายงานว่า พนักงานจำหน่ายตั๋วรถร่วมฯ ที่ปรากฎในคลิป ยอมรับว่าได้กระทำผิดจริง จึงได้เปรียบเทียบปรับตามระเบียบคู่มือรถร่วม ข้อ 66(2) เป็นเงิน 1,000 บาท และผู้ดูแลวินโลตัสบ่อวิน ได้สั่งพักงานพนักงานจำหน่ายตั๋วโดยไม่มีกำหนด